দ্বিতীয়ার্ধে মাঠে নামার দ্বিতীয় মিনিটেই আবারো গোল করেন আরশাদ। ফিল্ড থেকে গোল করেন এ স্ট্রাইকার (৬-০)। ৪৫ মিনিটে আবারো পেনাল্টি কর্নার মিস করেন আবাহনীর ফরোয়ার্ডরা। পাঁচ মিনিট পরই সোহানুর রহমান সুজন দলীয় সপ্তম গোলটি আদায় করে নেন। ম্যাচের ৫৩ মিনিটে বাংলাদেশ এসসির জাল কাঁপান কৃষ্ণ কুমার (৮-০)। সাত মিনিট পর নিজের হ্যাটট্রিক পূর্ণ করেন আরশাদ হোসেন (৯-০)। বাংলাদেশ এসসির কফিনে শেষ পেরেকটি ঠুঁকে দেন শহিদুল্লাহ খোকন (১০-০)।